CELEX: 41993D0021
Language: da
Date: 1993-12-14 00:00:00
Title: Schengen-reglerne - Eksekutivkomitéens afgørelse af 14. december 1993 om forlængelse af det ensartede visum (SCH/Com-ex (93) 21)

Avis juridique important

|

41993D0021

Schengen-reglerne - Eksekutivkomitéens afgørelse af 14. december 1993 om forlængelse af det ensartede visum (SCH/Com-ex (93) 21)  

EF-Tidende nr. L 239 af 22/09/2000 s. 0151 - 0153

EKSEKUTIVKOMITÉENS AFGØRELSEaf 14. december 1993om forlængelse af det ensartede visum(SCH/Com-ex (93) 21)EKSEKUTIVKOMITÉEN HAR -under henvisning til artikel 132 i konventionen om gennemførelse af Schengen-aftalen,under henvisning til artikel 17, stk. 3, i ovennævnte konvention -TRUFFET FØLGENDE AFGØRELSE:Det ensartede visum forlænges efter de fælles principper, der er fastsat i det hertil knyttede dokument.Paris, den 14. december 1993.Alain LamassoureFormandBILAG VEDRØRENDE FORLÆNGELSE AF DET ENSARTEDE VISUMFÆLLES PRINCIPPER1. Ifølge artikel 17, stk. 3, i gennemførelseskonventionen træffer eksekutivkomitéen de nødvendige afgørelser om, på hvilke betingelser visa kan forlænges under hensyn til samtlige kontraherende parters interesser. Denne bestemmelse er retsgrundlaget for nedenstående fælles principper.2. Et visum kan forlænges, hvis der er opstået nye omstændigheder, siden det blev udstedt. Ansøgninger om visumforlængelse skal dokumenteres behørigt under henvisning til en af følgende grunde: force majeure, humanitære grunde, tungtvejende beskæftigelsesmæssige eller personlige grunde. Ansøgninger må under ingen omstændigheder indebære en ændring af formålet med visummet. Den kompetente administrative myndighed vurderer, hvorvidt den anførte begrundelse kan danne grundlag for en forlængelse.3. En visumforlængelse må ikke føre til, at opholdets varighed overstiger 90 dage.4. Et visum forlænges efter de nationale procedurer.5. Den kompetente myndighed er myndigheden i den kontraherende part, på hvis område udlændingen befinder sig, når ansøgningen indgives, også selv om visumforlængelsen indebærer, at ansøgeren må rejse til en anden kontraherende parts område.I hver af de kontraherende parter er følgende administrative myndigheder ansvarlige for visumforlængelser:- Frankrig: Præfekturerne (i Paris politihovedkvarteret)- Spanien: Almindelige pas: "gobiernos civiles y por su delegacion las comisarias de policia" (præfekturerne og efter bemyndigelse politistationerne); diplomat- og tjenestepas: "Ministerio de Asuntos Exteriores" (Udenrigsministeriet)- Italien: "Ufficio degli Stranieri (Questure Republica)" (Udlændingekontoret (politipræfekturerne))- Grækenland: "Υπουργείο Δημόσιας Τάξης (Γραφεία Αλλοδαπών)" (Ministeriet for Offentlig Orden - Udlændingekontoret)- Portugal: "Serviço de Estrangeiros e Fronteiras" "Ministério da Administracão Interna" (Indenrigsministeriets Udlændinge- og Grænsekontor)- Tyskland: "Ausländeramt der jeweiligen Stadt oder des Landkreises" (byens eller amtets udlændingekontor)- Belgien: Almindelige visa: provinsregeringen; diplomat- og tjenestevisa: Udenrigsministeriet- Nederlandene: Almindelige visa: "Hoofden van de plaatselijke politie" (lokale politichefer); diplomat- og tjenestevisa: "Ministerie van Buitenlandse Zaken (Udenrigsministeriet)"- Luxembourg: Alle visa: Udenrigsministeriets Pas- og Visumkontor.6. Forlængelsen af det ensartede visum har form af en ny visummærkat eller et stempel, afhængigt af de nationale procedurer.7. Der kan opkræves gebyr for forlængelse af visum.8. Hvis ansøgerne er statsborgere i lande eller hører til en af de kategorier, for hvilke en eller flere af de kontraherende parter anvender høringsproceduren med inddragelse af de centrale myndigheder, skal der fortsat kun undtagelsesvis gives visumforlængelse. Hvis visummet forlænges, underrettes den centrale myndighed i det land, hvis konsulære repræsentation har udstedt visummet, herom.9. Medmindre andet bestemmes af den administrative myndighed, som forlænger visummet, er det forlængede visum fortsat et ensartet visum, der giver ret til indrejse i alle kontraherende parters område, for hvilke visummet var gyldigt, da det blev udstedt.